**E L Ő T E R J E S Z T É S**



Előterjesztés

Balatonberény Község Önkormányzata Képviselő-testületének

2025. augusztus 15-i

rendkívüli nyilvános ülésére

**TÁRGY: „Szolgálati lakások kialakítása Balatonberényben” pályázathoz kapcsolódó, műszaki ellenőri feladatok ellátására vonatkozó, meghívásos beszerzési eljárásában műszaki ellenőr kiválasztása**

**Előterjesztő : Druskoczi Tünde polgármester**

**Készítette: *Szojkó Gábor műszaki ügyintéző***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2*** *rendes /* ***rendkívüli***

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

Balatonberény Község Önkormányzata pályázatot nyújtott be a Balaton Fejlesztési Tanács „Szolgálati lakások kialakítása a Balaton Kiemelt Üdülőkörzet területén” című, P-SZL-21/2024. regisztrációs számú pályázati felhívására „Szolgálati lakások kialakítása Balatonberényben” címmel, a 8649 Balatonberény, Bartók Béla u 6/A (hrsz. 41/10) és Bartók Béla u 6/B (hrsz. 41/11) lakások felújítását tartalmazó műszaki dokumentáció alapján.

A támogató szervezettel 2025. május 20-án a szerződéskötés megtörtént (szerződésszám: BFT-SZL-7/2025.), melynek értelmében az elnyert támogatás összege 33.718.100.- Ft.

A pályázat kapcsán kötelezően ellátandó tevékenység a szakági műszaki ellenőrzési szolgáltatás igénybevétele a projekt során. A műszaki ellenőri tevékenység ellátására - a Kbt. hatálya alá nem tartozó - meghívásos ajánlattételi felhívás került kiírásra 2025.07.04-én.

Az ajánlatkérési felhívás 3 gazdasági szereplő részére lett megküldve elektronikusan.

A pályázati határidőre 2 értékelhető és érvényes ajánlat érkezett.

A Bau Kft. (képviseli: Schäfer Zoltán ügyvezető) 8640 Fonyód, Kupa vezér u. 54. ajánlattevő e-mailben határidőre megküldte ajánlatát, de annak dátuma 2024.11.20, érvényessége 2025.02.20, továbbá nem kerültek csatolásra az ajánlattétel során kötelezően előírt, benyújtandó dokumentumok.

A pályázati felhívásban foglaltak szerint 3 értékelhető és érvényes árajánlat szükséges annak érdekében, hogy az egyszerű, meghívásos beszerzési eljárás eredményes legyen.

A Képviselő-testület a Balaton Fejlesztési Tanács „Szolgálati lakások kialakítása a Balaton Kiemelt Üdülőkörzet területén” című pályázati felhívására „Szolgálati lakások kialakítása Balatonberényben” címmel, BFT-SZL-7/2025. iktatószámon elnyert fejlesztési támogatással megvalósítandó, önkormányzati tulajdonú szolgálati lakások kialakításának kivitelezése kapcsán a **műszaki ellenőri tevékenység ellátására indított** - a Kbt. hatálya alá nem tartozó - meghívásos versenyeztetési eljárást a 103/2025.(VII.23.) számú határozatával eredménytelennek nyilvánította. A Képviselő-testület felhatalmazta a polgármestert, hogy az ismételt beszerzési eljárást bonyolítsa le.

A műszaki ellenőri tevékenység ellátására - a Kbt. hatálya alá nem tartozó – ismételten meghívásos ajánlattételi felhívás került kiírásra 2025.07.30-án.

Az ajánlatkérési felhívás 3 gazdasági szereplő részére lett megküldve elektronikusan.

A pályázati határidőre 3 értékelhető és érvényes ajánlat érkezett.

1. Ajánlattevő neve és címe:

Fehér László EV. 8649 Balatonberény, Ady E. u. 64/B.

az ajánlat elektronikus úton (e-mail) érkezett határidőre, a megfelelő tartalommal

|  |  |
| --- | --- |
| **Ajánlat** | **Ajánlat** |
| **Nettó vállalkozói díj (HUF)** | 650.000. -Ft |

1. Ajánlattevő neve és címe:

Kocsis József EV. 8700 Marcali, Kodály Z. u. 14.

az ajánlat elektronikus úton (e-mail) érkezett határidőre, a megfelelő tartalommal

|  |  |
| --- | --- |
| **Ajánlat** | **Ajánlat** |
| **Nettó vállalkozói díj (HUF)** | 450.000.-Ft |

1. Ajánlattevő neve és címe:

Bau Kft. (képviseli: Schäfer Zoltán ügyvezető) 8640 Fonyód, Kupa vezér u. 54.

az ajánlat elektronikus úton (e-mail) érkezett határidőre, a megfelelő tartalommal

|  |  |
| --- | --- |
| **Ajánlat** | **Ajánlat** |
| **Nettó vállalkozói díj (HUF)** | 420.000.-Ft |

A döntés bírálati előkészítését a kijelölt bíráló bizottság elvégezte. A bírálati dokumentáció alapján, a „Szolgálati lakások kialakítása Balatonberényben” pályázathoz műszaki ellenőri feladatok ellátására az alábbi határozati javaslatot terjesztem elő:

**Balatonberény Község Önkormányzati Képviselő-testületének**

**…/2025.(VIII.15.) számú határozata a „Szolgálati lakások kialakítása Balatonberényben” pályázathoz műszaki ellenőri feladatok ellátására kiírt beszerzési eljárás eredményéről**

1. Balatonberény Község Önkormányzatának Képviselő-testülete megállapítja, hogy valamennyi benyújtott ajánlat érvényes.
2. A Képviselő-testület a Balaton Fejlesztési Tanács „Szolgálati lakások kialakítása a Balaton Kiemelt Üdülőkörzet területén” című pályázati felhívására „Szolgálati lakások kialakítása Balatonberényben” címmel, BFT-SZL-7/2025. iktatószámon elnyert fejlesztési támogatással megvalósítandó, önkormányzati tulajdonú szolgálati lakások kialakításának kivitelezése kapcsán a **műszaki ellenőri tevékenység ellátására indított** - a Kbt. hatálya alá nem tartozó - meghívásos versenyeztetési eljárást érvényesnek és eredményesnek nyilvánítja.
3. Az eljárás nyerteseként kihirdeti az érvényes ajánlatot tevő és a megbízásra alkalmasnak ítélt, Bau Kft. (képviseli: Schäfer Zoltán ügyvezető) 8640 Fonyód, Kupa vezér u. 54. ajánlattevőt, a legalacsonyabb ajánlati árral:

|  |  |
| --- | --- |
| **Ajánlat** | **Ajánlat** |
| **Nettó vállalkozói díj (HUF)** | 420.000.-Ft |

1. A képviselő-testület felhatalmazza a polgármestert a vállalkozási szerződés megkötésére.

Határidő: 2025. szeptember 1.

Felelős:Druskoczi Tünde polgármester

Druskoczi Tünde sk.

polgármester