**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. augusztus 15-i**

**nyilvános rendkívüli ülésére**

**TÁRGY: Döntés a Balatonberény 45. hrsz-ú posta épület ingyenes önkormányzati tulajdonba adásáról**

**Előterjesztő : Druskoczi Tünde polgármester**

**Készítette: *Druskoczi Tünde polgármester, dr. Hamzsa Andrea jogi-titkársági főtanácsos***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2*** *rendes /* ***rendkívüli***

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

Magyarország Kormánya felkérte a nemzetgazdasági minisztert, hogy a kistelepülések támogatása érdekében szükséges további intézkedésekről szóló 1119/2025.(IV.15.) Korm. határozata alapján mérje fel a Magyar Posta Zrt. kistelepüléseken található, a felmérés időpontjában nem hasznosított, lakóépületet, vagy nem lakás céljára szolgáló épületet tartalmazó, kizárólagos saját tulajdonában lévő ingatlanjait.

Ennek keretében –az igényfelmérés céljából- az MNV Zrt. 2025. május 13-án kelt levelében megkereste önkormányzatunkat, hogy a Balatonberény 45 hrsz. alatt felvett, ténylegesen Balatonberény, Kossuth u. 6. szám alatti, 540 m2 alapterületű, „kivett lakóház, udvar, gazdasági épület” megnevezésű ingatlan vonatkozásában kíván-e önkormányzatunk élni a tulajdonjog ingyenes megszerzésének lehetőségével.

Az MNV Zrt. felhívására megküldtük nyilatkozatunkat arról, hogy a régi posta épület ingyenes önkormányzati tulajdonba adását kezdeményezzük.

Az előzetes igényfelmérő levelünkre adott pozitív visszajelzésünk alapján az MNV Zrt. tájékoztatta önkormányzatunkat, hogy az érintett ingatlanok helyi önkormányzatok részére történő tulajdonba adására irányuló előkészítő munka eljutott abba a fázisba, amelyhez már szükséges a szándéknyilatkozaton felül a képviselő-testületi határozat rendelkezésre állása is.

A felelős döntéshez és határozathozatalhoz az ingyenes tulajdonba adással, illetve az igényfelmérés további részleteivel kapcsolatos legfontosabb információkat az előterjesztés *melléklete* tartalmazza. Ennek lényege, hogy az ingatlanok a mindenkori aktuális természetbeni állapotuk, használati viszonyaik szerint kerülhetnek átadásra, az esetlegesen az ingatlanban lévő, ahhoz kapcsolódó ingóságokkal együtt, azaz a Magyar Posta Zrt.-t, a Magyar Államot, és az MNV Zrt.-t semmilyen rendezési, kiürítési, vagy egyéb kötelezettség nem terheli.

Az ingatlanok átruházására egyedi feltételek és rendelkezések mellett kerülne sor.

A képviselő-testület támogató döntése önmagában nem jelent automatikus jogosultságot a vagyonjuttatásra, a tényleges tulajdonátadásra az igények összesítését követően a Kormány további döntése, illetve várhatóan törvényalkotás útján kerülhet sor a későbbiekben.

Javaslom, hogy a T. Képviselő-testület támogassa a Balatonberény 45 hrsz-ú ingatlan ingyenes tulajdonjogának megszerzését és hatalmazza fel a polgármestert a további szükséges intézkedések és nyilatkozatok megtételére.

**Döntési javaslat:**

**Balatonberény Község Önkormányzata Képviselő-testületének ../2025.(VIII.15.) határozata a Balatonberény 45. hrsz-ú ingatlan ingyenes önkormányzati tulajdonba adásáról**

1. Balatonberény Község Önkormányzatának *Képviselő-testülete* kezdeményezi a Magyar Posta Zrt. részére nem szükséges az Önkormányzat részére az MNV/01/19231/2025 ikt. számú előzetes igényfelmérő levéllel ingyenes tulajdonba adásra felajánlott*, Balatonberény 45. hrsz-ú, ténylegesen Balatonberény, Kossuth u. 6. szám alatti, 540 m2 alapterületű, „kivett lakóház, udvar, gazdasági épület” megnevezésű, 1/1 tulajdoni hányadú ingatlan* tulajdonba vételét.
2. Balatonberény Község Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
3. Az Önkormányzat az igényelt ingatlan önkormányzati tulajdonba kerülése esetén – amennyiben az *örökségvédelmi / természetvédelmi / helyi / Natura 2000-* védettség alatt áll, vállalja az ehhez kapcsolódó kötelezettségek megtartását és teljesítését.
4. A Képviselő-testület felhatalmazza a polgármestert, hogy az ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

Határidő: értelemszerűen

Felelős: Druskoczi Tünde polgármester

Balatonberény, 2025. augusztus 12.

Druskoczi Tünde sk.

polgármester