**Tisztelt Polgármester Úr / Polgármester Asszony!**

Az MNV/01/49231/2025 ikt. számú előzetes igényfelmérő levelünkre adott pozitív visszajelzésük értelmében Önkormányzatuk számára fennáll annak az elvi lehetősége, hogy a közigazgatási területükön található, a megkeresésünkben nevesített, a Magyar Posta Zrt. tulajdonában álló ingatlanra/ingatlanhányadra (a továbbiakban: Ingatlan vagy Ingatlanok) ingyenesen tulajdonjogot szerezzenek.

Az Ingatlanok érintett helyi önkormányzatok részére történő tulajdonba adására irányuló előkészítő munka eljutott abba a fázisba, amelyhez immáron szükséges a szándéknyilatkozaton felül a képviselő-testületi határozat rendelkezésre állása is.

A felelős döntéshez és határozathozatalhoz az Ingatlannal, az ingyenes tulajdonba adással, illetve az igényfelmérés további részleteivel kapcsolatos legfontosabb információkat az 1*. számú melléklet* tartalmazza, amelyek közül ki szeretnénk emelni, hogy az Ingatlanban/Ingatlanokban elképzelhető, hogy akár nagyobb mennyiségű ingóság is található, amelynek tulajdonjoga az Ingatlannal együtt a kedvezményezett önkormányzatra száll át.

**Kérjük, hogy a jelen megkeresés *2. számú mellékletét* képező Képviselő-testületi határozat-minta alkalmazásával írásban nyilatkozni szíveskedjenek arról, hogy az Ingatlanok tulajdonjogának ingyenes megszerzésének lehetőségével a jelzett feltételekkel önkormányzatuk kíván-e élni.**

Kérjük, hogy válaszát **az igénylésről hozott képviselő-testületi határozat egyszerű másolatának az MNV Zrt. erre a célra rendszeresített elektronikus levelezési címére, a** [magyarpostamfp@mnv.hu](mailto:magyarpostamfp@mnv.hu) -ra **szíveskedjenek válasz e-mailként 2025. szeptember 19.-ig megküldeni.**

Várjuk szíves mielőbbi visszajelzését.

Tisztelettel:

***Magyar Nemzeti Vagyonkezelő Zrt.***

1133 Budapest, Pozsonyi út 56.

Email: [magyarpostamfp@mnv.hu](mailto:magyarpostamfp@mnv.hu)